
Speciális és preventív gyermekvédelem - új irányok, régi nehézségek

Napjainkban Magyarországon megközelítőleg 15-20000 állami gondozott gyermek él, felemelkedésük az esetek 70%-ában sikertelen, többségük roma származású. A szociológusok előrejelzései szerint 2050-re a cigányság száma két millió fő körül fog mozogni, és a magyar lakosság elöregedése miatt szükséges a megfelelő rekrutáció. Súlyos probléma még a gyermekszegénység elharapódzása is, melynek eredményeképp több gyermeket kell elszakítani vér szerinti szüleitől. Dolgozatomban az állam és a közigazgatás szerepvállalását vizsgálom a speciális és a preventív gyermekvédelem és a vele szoros kapcsolatban álló romafelzárkóztatás területén, bemutatva az önkormányzatok, az oktatás, a civil szervezetek és az egyházak szintjén sikeresen működő "jó gyakorlatokat".



